<p><strong>បរទេស៖</strong>&nbsp;ក្រុមហ៊ុន Hyundai បានកែសេចក្តីថ្លែងការណ៍មួយដែលបានបញ្ជាក់ថា ខ្លួនកំពុងពិភាក្សាជាមួយក្រុមហ៊ុន Apple លើការអភិវឌ្ឍរថយន្តបើកបរដោយខ្លួនឯង ដែលសេចក្តីថ្លែងការណ៍នេះបានធ្វើឱ្យមានការកើនឡើង 8ពាន់លានដុល្លារនៅក្នុងតម្លៃទីផ្សាររបស់ក្រុមហ៊ុនផលិតរថយន្តកូរ៉េមួយនេះ នៅថ្ងៃសុក្រនេះ។ ដោយក្រុមហ៊ុនបានកែវិញថា ខ្លួនបានទទួលការស្នើសុំឱ្យចូលរួមសហការពីក្រុមហ៊ុនមួយចំនួនវិញ។</p>

<p>ការកែឡើងវិញនូវសេចក្តីថ្លែងការណ៍របស់ខ្លួនជាលើកទី2 ក្នុងរយៈពេលតែប៉ុន្មានម៉ោងនេះ ក្រុមហ៊ុន Hyundai បាននិយាយថាខ្លួនត្រូវបានទាក់ទងដោយដៃគូដែលមានសក្តានុពលដើម្បីអភិវឌ្ឍរថយន្តអគ្គិសនីបើកដោយខ្លួនឯង ដោយលុបចោលការនិយាយទាក់ទងនឹង Apple វិញ។ ភាគហ៊ុនរបស់ក្រុមហ៊ុន Hyundai បានកើនឡើង 19ភាគរយភ្លាមៗដោយគ្រាន់តែប្រព័ន្ធផ្សព្វផ្សាយកូរ៉េបានរាយការណ៍អំពីកិច្ចពិភាក្សាជាមួយក្រុមហ៊ុនអាមេរិក Apple។</p>

<p>នូវក្នុងសេចក្តីថ្លែងការណ៍ដំបូង Hyundai បាននិយាយដល់ក្រុមហ៊ុន Apple តែកែមកវិញដោយសារខ្លាចកំហឹងរបស់ក្រុមហ៊ុនបច្ចេកវិទ្យាមួយនេះ ដែលត្រូវបានគេស្គាល់ថាពូកែរក្សាការសម្ងាត់របស់ខ្លួននៅពេលនិយាយអំពីផលិតផល និងភាពជាដៃគូថ្មី។</p>

<figure class="wp-block-image size-large"><img alt="" class="wp-image-241" height="360" loading="lazy" sizes="(max-width: 642px) 100vw, 642px" src="/wp-content/uploads/2021/01/image-37.png" srcset="/wp-content/uploads/2021/01/image-37.png 642w, /wp-content/uploads/2021/01/image-37-300x168.png 300w" width="642" />
<figcaption>ឡានគំរូ</figcaption>
</figure>

<p>យោងតាមរបាយការណ៍ ដំបូងក្រុមហ៊ុន Hyundai បានចេញសេចក្តីថ្លែងការណ៍មួយដោយនិយាយថាខ្លួនគឺជាក្រុមហ៊ុនមួយក្នុងចំណោមក្រុមហ៊ុនផលិតរថយន្តផ្សេងៗដែលក្រុមហ៊ុន Apple បានទាក់ទង។ តែពីរបីម៉ោងក្រោយមក ក្រុមហ៊ុននេះបានចេញសេចក្តីកែសម្រួលមួយទៀតដែលបានលុបចោលអ្វីដែលទាក់ទងនឹង Apple។</p>

<p>កំណែចុងក្រោយបាននិយាយថា៖ &laquo;យើងបានទទួលសំណើសម្រាប់កិច្ចសហប្រតិបត្តិការដែលមានសក្តានុពល ពីក្រុមហ៊ុនផ្សេងៗទាក់ទងនឹងការអភិវឌ្ឍរថយន្តបើកបរដោយស្វ័យប្រវត្តិ។ គ្មានការសម្រេចចិត្តណាមួយត្រូវបានធ្វើឡើងទេ ខណៈការពិភាក្សាកំពុងស្ថិតក្នុងដំណាក់កាលដំបូង។&raquo;</p>

<p>ដោយការអភិវឌ្ឍកំពុងស្ថិតក្នុងដំណាក់កាលដំបូង ក្រុមហ៊ុន Apple នឹងចំណាយពេលយ៉ាងតិចកន្លះទសវត្សរ៍ដើម្បីបញ្ចេញរថយន្តអគ្គិសនីបើកដោយខ្លួនឯងបាន នេះបើតាមសារព័ត៌មាន Bloomberg ។ ទាំងនេះសរបញ្ជាក់ឱ្យឃើញថា ក្រុមហ៊ុនមិនប្រញាប់ក្នុងការសម្រេចចិត្តជ្រើសរើសដៃគូឧស្សាហកម្មរថយន្ត ដែលមានសក្តានុពលនោះទេ។</p>

<p>ក្រុមហ៊ុន Apple បានបដិសេធមិនធ្វើអត្ថាធិប្បាយ៕</p>

<p>ប្រភព៖ Hyundai</p>

<div class="post-item-metadata entry-meta">&nbsp;</div>

<nav aria-label="Continue Reading" class="navigation post-navigation" role="navigation">
<h2 class="screen-reader-text">&nbsp;</h2>
</nav>