<p>នៅល្ងាចថ្ងៃទី១៩ ខែមេសា ឆ្នាំ២០២១ នេះ រដ្ឋបាលរាជធានីភ្នំពេញបានចេញសេចក្ដីសម្រេច ជ្រើសយក ភូមិ១៤ ភូមិ១៦ ភូមិ១៧ នៃសង្កាត់បឹងសាឡាង ខណ្ឌទួលគោក ភូមិសាស្រ្ដសង្កាត់ចោមចៅទី១ ខណ្ឌពោធិ៍សែនជ័យ និងភូមិសាស្រ្ដសង្កាត់ស្ទឹងមានជ័យទី១ សង្កាត់ស្ទឺងមានជ័យទី២ សង្កាត់ស្ទឹងមានជ័យទី៣ ខណ្ឌមានជ័យ ដែលមានការឆ្លងរាលដាលធ្ងន់ធ្ងរនៃជំងឺកូវីដ១៩ ជា តំបន់ក្រហម។ ដោយនៅក្នុងសេចក្ដីសម្រេចរបស់រដ្ឋបាលរាជធានីភ្នំពេញ សម្រាប់ភូមិសាស្រ្ដដែលត្រូវបានដាក់ចូលជាតំបន់ក្រហម ប្រជាពលរដ្ឋទាំងអស់មិនត្រូវបានអនុញ្ញាតឲ្យចេញក្រៅផ្ទះជាដាច់ខាត លើកលែងតែករណីចាំបាច់ ៣ នេះតែប៉ុណ្ណោះ ដែលក្នុងនោះរួមមាន៖ ១, មានបញ្ហាសុខភាព &ldquo;បន្ទាន់&rdquo; ២, ទៅយកសំណាកធ្វើតេស្ដ នៅក្នុងតំបន់ក្រហមដែលជិតបំផុត ៣, ទៅចាក់វ៉ាក់សាំងដូសទី២ នៅក្នុងតំបន់ក្រហមដែលនៅជិតបំផុតដូចគ្នា។ ដោយឡែកចំពោះផ្សារ និងកន្លែងលក់ម្ហូបទាំងអស់ត្រូវបានបិទជាបណ្ដោះអាសន្ន ដោយក្នុងនោះក្រសួងពាណិជ្ជកម្ម ជាអ្នកធានាសម្របសម្រួលម្ហូបអាហារឲ្យប្រជាពលរដ្ឋនៅក្នុងតំបន់ទាំងអស់៕</p>

<p><img alt="" src="/admin-asset/templateEditor/kcfinder/upload/images/Capture21-2.PNG" /><img alt="" src="/admin-asset/templateEditor/kcfinder/upload/images/20.PNG" style="width: 610px; height: 764px;" /><img alt="" src="/admin-asset/templateEditor/kcfinder/upload/images/21-1.PNG" style="width: 1071px; height: 535px;" /></p>